பெற்றோர் ஆகிய நீங்களும் சரி குழந்தைகளும் சரி ஒரு முக்கியச் செயலை செய்ய வேண்டும். அது அவரவருக்கான சில குறிப்பிட்ட நிகழ்ச்சிகளை மட்டும் தேர்வு செய்து கொள்வது. எடுத்துக்காட்டுக்கு நீங்கள் "தெய்வமகள்" தொடர் பார்க்கிறீர்கள் என்றால் அந்த நேரம் மட்டும் ஆன் செய்து பார்த்து விட்டு அணைத்து விடுவது. குழந்தைகளுக்குப் பிடித்த ஏதோவொரு கார்ட்டூனை மட்டும் பார்த்து விட்டு அணைத்து விடுவது. இப்படிச் செய்யப் பழகவேண்டும். தொடர்ந்து தொலைக்காட்சியை ஓடவிட்டுக்கொண்டிருப்பது அறவே கூடாது. அது உளவியலாகவே குழந்தைகளின் கற்கும் திறனைப் பாதிக்கும்.